***VZN č. 1/2019 o verejnom poriadku na území obce Kochanovce***

Obec Kochanovce v zmysle § 6 a 4, ods. 3 písmena n. Zák. č. 369/1990 Zb. zákona SNR o obecnom zriadení **vydáva** toto všeobecne záväzné nariadenie / ďalej len nariadenie/ o verejnom poriadku na území obce.

**Čl. I**

1. Účelom tohto nariadenia je zabezpečenie verejného poriadku na verejných priestranstvách na území obce.
2. Nariadenie je záväzné pre všetkých obyvateľov s trvalým a prechodným pobytom , právnické a fyzické osoby vykonávajúce činnosť, resp. zdržujúce sa určitý čas na území obce.

**Čl. II**

1. Pre zabezpečenie verejného poriadku sa zakazuje :
2. znečisťovať cesty, chodníky a ostatné plochy odpadmi, zeminou, zapáchajúcimi produktmi a inými spôsobmi, narúšajúcimi estetický vzhľad verejného priestranstva
3. rušiť v čase o 22.00 hod. do 6.00 hod. nočný kľud nadmerným hlukom – za rušenie sa považuje hlasitá hudba/ aj z domácnosti pri púšťaní rozhlasových a televíznych prijímačov nad izbovú počuteľnosť /, hlasné vyspevovanie, vykrikovanie, používanie klaksónov, používanie zábavnej pyrotechniky, alebo vytváranie iných hlasitých zvukových efektov , výnimkou z tohto zákazu je čas od 22.00 hod. do 02 hod. v noci 31.12. a pri organizovaní akcii obecným úradom,
4. vykonávať aj v denných hodinách hlučnú činnosť v blízkosti obytných domov, kostola, cintorína a obecného úradu
5. neoprávnene zakladať skládky odpadu mimo vyhradeného miesta alebo mimo určenej nádoby
6. poškodzovať obecný majetok jeho používaním na iný ako určený účel, ničiť ho, alebo sa o to pokúšať
7. vykonávať obchodnú, alebo inú zárobkovú činnosť mimo miest určených v trhovom poriadku obce
8. užívať obytný priestor na iný účel ako bývanie
9. znečisťovať pôdu nevhodným skladovaním pohonných hmôt, odpadového materiálu, mechanizmov a dopravných prostriedkov
10. ponechať pôdu zarásť burinami a náletovými drevinami
11. zneužívať nepravdivé a zavadzajúce informácie
12. zhoršovať životné prostredie - vypúšťaním kalov zo septikov a z čistenia kanalizácie

* zneškodňovaním odpadu zo záhrad a odpadu vznikajúceho vo výrobnom procese pálením v topnom telese alebo otvorenom ohnisku
* pálením materiálov obsahujúcich lepidlá a chemické prostriedky s obsahom škodlivín
* ukladať na verejných priestranstvách materiál, odstavovať na dlhšiu ako nevyhnutnú dobu stroje a automobily

**Čl. III**

1. Porušovanie zákazu uvedené v čl. II. sa posudzuje ako zavinené konanie, ktoré porušuje, alebo ohrozuje záujem spoločnosti a je označené ako priestupok.
2. Za porušenie zákazu môže byť uložená pokuta podľa miery závažnosti až do výšky 331, - Eur ; za porušenie zákazu uvedeného v čl. II. , ods. 1, písm.a môže starostka obce uložiť pokutu až do výšky 6638, - Eur.

**Čl. IV**

Toto nariadenie nadobúda účinnosť dňa 03.04.2019 a týmto dňom sa ruší VZN č. 1/2012 o verejnom poriadku.

Katarína Lászlóová

starostka obce

Návrh VZN vyvesený na úradnej tabuli a zverejnené na webovej stránke obce dňa 19.02.2019 a zvesený z úradnej tabule dňa 01.03.2019. VZN schválené OZ na zasadnutí dňa 08.03.2019 uznesením č. 3/2019. VZN vyhlásené vyvesením na úradnej tabuli dňa 18.03.2019